ΓΡΑΠΤΗ ΕΡΩΤΗΣΗ E-3150/00

υποβολή: Olle Schmidt (ELDR) προς την Επιτροπή

(6 Οκτωβρίου 2000)

Θέμα: Ενίσχυση της ΕΕ κατά της παιδικής πορνείας

Η Επιτροπή της ΕΕ έχει επιβεβαιώσει επανειλημμένως ότι η καταπολέμηση του τουρισμού για σκοπούς παιδικής πορνείας αποτελεί σημαντικό ζήτημα. Το σουηδικό τμήμα της διεθνούς οργάνωσης που ασχολείται με την καταπολέμηση της σεξουαλικής εκμετάλλευσης παιδιών, Ecpat, έλαβε, κατά την περίοδο από το Νοέμβριο του 1999 έως τον Οκτώβριο του 2000 ενίσχυση από την Επιτροπή της ΕΕ για να εκπονήσει, από κοινού με τον ταξιδιωτικό κλάδο κώδικα συμπεριφοράς σχετικά με τον τουρισμό για σκοπούς παιδικής πορνείας. Επισήμως η ενίσχυση για το σχέδιο αυτό λήγει τον Οκτώβριο, αλλά ο Επίτροπος κ. Erkki Liikanen ανέφερε σε επιστολή τον Απρίλιο 2000 ότι αναμένονται πολλά από το σχέδιο αυτό.Έτσι, η οργάνωση Ecpatπέθεσε ότι θα εξακολουθούσε να λαμβάνει οικονομική ενίσχυση της ΕΕ για το σχέδιό της. Πράγματι, στην επιστολή αυτή ο Επίτροπος ανέφερε επίσης ότι η Επιτροπή θα εξακολουθήσει να αποδίδει προτεραιότητα σε πρωτοβουλίες καταπολέμησης του τουρισμού για σκοπούς παιδικής πορνείας. Εν συνεχεία, καθόλη τη διάρκεια του καλοκαιριού η Ecpat προσπάθησε να έρθει σε επαφή με την Επιτροπή για να επιβεβαιωθεί ότι θα συνεχισθεί η καταβολή της ενίσχυσης. Εντούτοις, στις 5 Σεπτεμβρίου η Ecpat έλαβε το μήνυμα ότι θα τεθεί τέρμα στην ενίσχυση.

Λαμβάνονταςπόψη τα προαναφερθέντα, μπορεί η Επιτροπή να αναφέρει:

1. Με ποιον τρόπο επιλέγει τα σχέδια που θα λάβουν κατά προτεραιότητα ενίσχυση και πότε λαμβάνονται οι σχετικές αποφάσεις;

2. Ποιες επαφές έχει η Επιτροπή με τις οργανώσεις κατά τη διάρκεια της εκτέλεσης των σχεδίων;

3. Με ποιον τρόπο μπορούν οι ΜΚΟ, που συχνά εξαρτώνται από συνεισφορές, να προγραμματίσουν και να εκτελέσουν τις εργασίες τους όταν η Επιτροπή της ΕΕ αποφασίζει εάν θα συνεχίσει ή όχι να καταβάλλει οικονομική ενίσχυση σε τόσο μικρή προθεσμία (στη συγκεκριμένη περίπτωση η Επιτροπή αποφασίζει το Σεπτέμβριο για μια περίοδο καταβολής συνεισφορών που αρχίζει το Νοέμβριο);

Απάντηση του κ. Liikanen εξ ονόματος της Επιτροπής

(21 Νοεμβρίου 2000)

1. Την άνοιξη και το καλοκαίρι του 2000 η Επιτροπή διεξήγαγε μια σφαιρική αναθεώρηση των δραστηριοτήτων και των ανθρώπινων πόρων της. Στις 26 Ιουλίου 2000 η Επιτροπή κατέληξε στο συμπέρασμα ότι χρειαζόταν περισσότερες από 1200 επιπλέον θέσεις εργασίας για τη διεκπεραίωση του συνόλου των καθηκόντων της.

Κατά το παρελθόν είχε παρατηρηθεί μια τάση αύξησης των εκτελεστικών καθηκόντων της Επιτροπής με αντίστοιχη μείωση των πολιτικών και νομοθετικών αρμοδιοτήτων της. Τον Ιούλιο, η Επιτροπή αποφάσισε να αναστρέψει την τάση αυτή και να μειώσει τα εκτελεστικά της καθήκοντα ώστε να έχει επαρκείς ανθρώπινους πόρους για το πολιτικό, νομοθετικό και οργανωτικό έργο της. Για ένα ευρύ φάσμα τομέων το γεγονός αυτό συνεπάγεται μείωση και σταδιακή κατάργηση δραστηριοτήτων. Ειδικότερα, οι δραστηριότητες που χρηματοδοτούνται από μικρά κονδύλια του προϋπολογισμού θα μειωθούν δεδομένου ότι είναι εξαιρετικά απαιτητικές από άποψης ανθρώπινων πόρων.

Οι εκστρατείες ενημέρωσης και ευαισθητοποίησης κατά του σεξουαλικού τουρισμού διαδραμάτισαν σημαντικό ρόλο. Ωστόσο, στα πλαίσια έλλειψης πόρων και σύμφωνα με τη γενικότερη τάση κατάργησης των μικρών κονδυλίων του προϋπολογισμού, οι εν λόγω δραστηριότητες σταδιακά θα καταργηθούν. Η Επιτροπή δεν θα αναλάβει νέες χρηματοδοτικέςποχρεώσεις κατά το επόμενο έτος. Εντούτοις, θα καταβάλει κάθε δυνατή προσπάθεια ώστε να χρησιμοποιήσει τις πιστώσεις για τις εν λόγω δραστηριότητες στα πλαίσια του προϋπολογισμού του τρέχοντος έτους.

2. Εν προκειμένω, εκτός από ορισμένες συμβάσεις που η Επιτροπή είχεπογράψει με την ECPAT σύμφωνα με τους εφαρμοστέους κανόνες στα πλαίσια της πρόσκλησηςποβολής προσφορών που δημοσιεύθηκε το Μάιο 1999, όπως π.χ. η εξέταση της ενδιάμεσης έκθεσης, η ECPAT ζήτησε στις 7 Οκτωβρίου 2000 την παράταση της διάρκειας του σχεδίου έως τις 31 Δεκεμβρίου 2000. Η Επιτροπή αποδέχθηκε την εν λόγω παράταση. Εξάλλου, ένας εκπρόσωπος της ECPAT έλαβε μέρος στις 10 Οκτωβρίου 2000 σε σύσκεψη στην οποία η Επιτροπή εξέθεσε στις ενδιαφερόμενες οργανώσεις τις δυνατότητες περαιτέρω κοινοτικής συνδρομής όσον αφορά δραστηριότητες για την καταπολέμηση του παιδεραστικού σεξουαλικού τουρισμού.

Οι δικαιούχοι των κοινοτικών ενισχύσεων εφαρμόζουν τα αντίστοιχα σχέδια χωρίς περαιτέρω συνδρομή από την Επιτροπή. Κατά τη διάρκεια της εφαρμογής των εν λόγω σχεδίων μπορούν να πραγματοποιηθούν επαφές μεταξύ των δικαιούχων και της Επιτροπής, σύμφωνα με τις ειδικότερες ανάγκες. Οι δικαιούχοιποχρεούνται συνήθως ναποβάλλουν σε τακτά χρονικά διαστήματα εκθέσεις σχετικά με την επιτευχθείσα πρόοδο και τα συναφή αποτελέσματα.

3. Ο ετήσιος χαρακτήρας του κοινοτικού προϋπολογισμού επιτρέπει την ανάληψη χρηματοδοτικώνποχρεώσεων μόνο σε ετήσια βάση, με σχετικά σύντομη προθεσμία γνωστοποίησης. Η ορθολογική διαχείριση των περιορισμένων κοινοτικών πόρων απαιτεί προσεκτική επιλογή των χρηματοδοτούμενων δραστηριοτήτων. Το γεγονός αυτό δεν επιτρέπει την επιβεβαίωση οποιασδήποτε χρηματοδότησης πριν από την περάτωση των συναφών διαδικασιών.